**Ministru kabineta noteikumu projekta “Grozījumi Ministru kabineta 2014. gada 8. jūlija noteikumos Nr.391 “Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projektā “Grozījumi Ministru kabineta 2014. gada 8. jūlija noteikumos Nr. 391 “Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība”” (turpmāk – projekts) ir veikti tehniski grozījumi, ņemot vērā, ka 2020. gada 24. aprīlī ir stājušies spēkā 2020. gada 21. aprīļa Ministru kabineta noteikumi Nr. 231 “[Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem](https://likumi.lv/ta/id/314184)”.Projekts stāsies spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, jo 2020. gada 24. aprīlī ir stājušies spēkā 2020. gada 21. aprīļa Ministru kabineta noteikumi Nr. 231 “[Noteikumi par studiju un studējošo kreditēšanu studijām Latvijā no kredītiestāžu līdzekļiem, kas ir garantēti no valsts budžeta līdzekļiem](https://likumi.lv/ta/id/314184)”, tika ieviests jauns valsts galvoto studiju un studējošo kredītu regulējums, kur galvojumu sniedz akciju sabiedrība “Attīstības finanšu institūcija Altum” portfeļa garantijas instrumenta veidā, nevis finanšu ministrs valsts vārdā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā jauno valsts galvoto studiju un studējošo kredītu regulējumu, nepieciešams veikt tehniskus grozījumus Ministru kabineta 2014. gada 8. jūlija noteikumos Nr. 391 “Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība”” (turpmāk – noteikumi), svītrojot punktus par valsts galvojumiem studiju un studējošo kreditēšanas saistību nodrošināšanai, to iekļaušanu gadskārtējā valsts budžeta likumprojektā un to izsniegšanas kārtību.Projekta 1. punktā veiktie grozījumi noteic, ka galvojumus studiju un studējošo kreditēšanai administrē saskaņā ar noteikumu[VIII nodaļu](https://likumi.lv/ta/id/267915#n8), bet svītrota punkta daļa par galvojumu studiju un studējošo kreditēšanai iekļaušanu gadskārtējā valsts budžeta likumprojektā un to izsniegšanu.Ar projekta 2. punktā veiktajiem grozījumiem svītrota noteikumu 12. punkta daļa par informācijas iesniegšanu Ministru kabinetā par studiju un studējošo kreditēšanai nepieciešamo galvojuma apmēru.Projekta 3. punktā veiktie grozījumi paredz precizēt VIII nodaļas nosaukumu, atbilstoši tā saturam, ņemot vērā Projekta 4. punktā veiktos grozījumus.Projekta 4. punktā veiktie grozījumi paredz svītrot noteikumu punktus par informācijas apkopošanu par studiju un studējošo kreditēšanai nepieciešamā galvojuma apmēru, izsoles organizēšanu un galvojuma apkalpošanas līguma slēgšanu starp Finanšu ministriju, Izglītības un zinātnes ministriju un kredītiestādi par studiju un studējošā kreditēšanas galvojuma līguma apkalpošanu un uzraudzību, jo ir mainīts regulējums kā tiek izsniegti galvojumi studiju un studējošo kreditēšanai no kredītiestāžu līdzekļiem ar valsts vārdā sniegto galvojumu.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts kase, Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika publicēta Finanšu ministrijas tīmekļa vietnē [www.fm.gov.lv](http://www.fm.gov.lv) un Valsts kases tīmekļa vietnē [www.kase.gov.lv](http://www.kase.gov.lv) “Sabiedrības līdzdalība”. Sabiedrības pārstāvji varēja līdzdarboties projekta izstrādē un varēja sniegt viedokļus par noteikumu projektu arī pēc tā izsludināšanas Valsts sekretāru sanāksmē. |
|  | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju rakstiski sniegt par to viedokļus, paziņojums par sabiedrības līdzdalības procesu 2020. gada 16. novembrī ievietots Finanšu ministrijas mājaslapā sadaļā "Sabiedrības līdzdalība" (https://www.fm.gov.lv/lv/sabiedribas-lidzdaliba) un Valsts kases mājas lapā sadaļā “Sabiedrības līdzdalība” ([https://kase.gov.lv/)](https://kase.gov.lv/%29). |
| 3. | Sabiedrības līdzdalības rezultāti | Priekšlikumi un iebildumi no sabiedrības pārstāvjiem netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kase, Finanšu ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta esošo funkciju, cilvēkresursu un finanšu resursu ietvaros.Jaunas institūcijas netiek veidotas, kā arī netiek paredzēta esošo institūciju likvidācija vai reorganizācija. |
| 3. | Cita informācija | Nav. |

Iesniedzējs:

Finanšu ministrs J. Reirs

Vīza:

Valsts sekretārs B. Bāne

Stepiņa, 67094363

Sandra.Stepina@kase.gov.lv